|  |  |
| --- | --- |
| **FAKULTETSOPPGAVE I OBLIGASJONSRETT I** | |
| **JUS3111**  **Høst 2017** | |
|  |  |
| Antatt | tidsbruk: 4-5 timer |

**Praktikum**

Peder Ås drev med utleie av anleggsmaskiner. Han eide stort sett ikke selv maskinene, men leide disse inn fra andre firmaer. En vakker dag ble Peder As oppsøkt av Lars Holm som drev en entreprenørvirksomhet. Som følge av et større byggeoppdrag han hadde påtatt seg, trengte han å leie to gravemaskiner, en stor og en liten, for en periode på 6 måneder. Etter noen forhandlinger ble partene enige om hva slags type gravemaskiner som skulle brukes og til hvilken månedsleie.

Peder Ås var for tiden inne i en svært hektisk periode og hadde ikke selv anledning til å ta seg av innleie av gravemaskinen. Han sendte derfor en e-post til Marte Kirkerud, som var Ieder av markedsavdelingen, og ba henne ta kontakt med utleiefirmaer for å se på muligheten for å få leid inn de aktuelle typene gravemaskiner. Neste dag ringte Peder As til Marte og forklarte henne hvilke prisleier hun matte holde seg innenfor. Marte Kirkerud oppsøkte Hans Tastad for å høre om priser på gravemaskiner. Siden han ikke kjente Marte, viste hun e-posten til Hans Tastad og opplyste om sin stilling i firmaet. De fant fort tonen og etter noe tid skrev de avtale om leie av to gravemaskiner. Den største av maskinene måtte imidlertid Marte Kirkerud betale en god del mer for enn det Peder Ås hadde gitt beskjed om i telefonsamtalen med henne, men siden markedet for denne type maskiner var stramt, vurderte Marte tross alt handelen som grei.

Peder Ås reagerte straks da han fikk høre at Marte Kirkerud hadde leid inn den store gravemaskinen til en pris som ikke ville gi ham noen fortjeneste på utleien. Han tok kontakt med Hans Tastad og erklærte at leieavtalen med ham ikke var bindende, og nektet å hente den store gravemaskinen. Hans Tastad svarte med a kreve Peder As for hele leien av gravemaskinen.

Den lille gravemaskinen ble Ievert anleggsplassen til Lars Holm, men kort tid etter stoppet maskinen opp. Gravemaskinen måtte sendes på verksted, og det ble avdekket et tretthetsbrudd som vanskelig ville ha blitt oppdaget ved vanlig vedlikehold. Lars Holm kom i en svært presset situasjon. Han hadde påtatt seg et byggeoppdrag med meget stramme tidsfrister. For å avbøte situasjonen fikk han etter noe tid leid inn en reservemaskin, men klarte likevel ikke a overholde en dagmulktbelagt frist som var inntatt i avtalen med byggherren. Lars Holm skrev et krast brev til Peder Ås hvor han nektet å betale leie i den perioden gravemaskinen var til reparasjon. Dessuten krevde han å få dekket kostnadene tilleie av en reservemaskin og dagmulkten han måtte betale til byggherren. Peder Ås bestred samtlige av kravene: Skylden Iå ikke has ham, og han kunne ikke klandres på noe vis.

**UiO : Det juridiske fakultet**

Universitetet i Oslo

Side 2 av2

Drøft og avgjør de prinsipale og subsidiære rettsspørsmål oppgaven reiser.

Oslo, 27.04.2012

Lasse Simonse